Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: rendelet végrehajtására kiadott 27/1992. (XII. 31.) MÉM rendelet 92. §-ában foglaltak szerint a beadványokat az érkezés
Paragraph Index: 844

14. §-a szerint a tervező felelős az előírásszerű tervekért. A Bányakapitányságnak a Szabályzat szerint csak az előírt mellékletek meglétét és követelmények megfelelőségét kellett vizsgálnia, azt nem köteles ellenőrizni, hogy a tulajdonosi nyilatkozatot valóban a tulajdonos adta-e ki. Erről az építési jogosultság igazolása érdekében az építtetőnek kell gondoskodnia a létesítési engedély benyújtását megelőzően. A biztos általános helyettese megállapította, hogy a Bányakapitányság eljárása során a reá vonatkozó speciális szabályok alkalmazásával járt el, de eljárása során az Áe. általános szabályait nem tartotta be. Így nem tekinthető a csatolt iratok tartalma megalapozott vizsgálatának az, hogy a Bányakapitányság, egy tervezői nyilatkozat alapján, az 2000/88/II. szám érintett 85 lingatlan közül 44 esetben tulajdonosi nyilatkozatnak fogadta el az mgtsz képviselője által aláírt nyilatkozatot. Eljárása során a Bányakapitányság bekérhette volna a tulajdoni lapokat, melyből kitűnik, hogy tulajdonosváltás történt, melynek bejegyzésére a földhivatali késedelem miatt még nem került sor. Ez nem azt jelenti, hogy a be nem jegyzett tulajdonostól elfogadhatott volna nyilatkozatot. Ez esetben a Bányakapitányságnak azt kellett volna megállapítani, hogy a rendezetlen, nem naprakész ingatlan-nyilvántartás miatt a beruházással érintett ingatlanok egy részének tulajdonosa jogilag nem ismert. Ez a megállapítás nem hátráltatta volna jelentős mértékben a létesítési engedély megadása iránti eljárást befejezését, mivel bányaszolgalmi jog alapítása államigazgatási határozattal is lehetséges. A biztos általános helyettese megállapította, hogy az Országos Bányaműszaki Felügyelőség által kiadott Szabályzat nem tekinthető olyan jogszabálynak, mely rendelkezéseket tartalmazhat egy államigazgatási szerv hatósági eljárására.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes